CELEX: 62012CN0177
Language: et
Date: 2012-04-17 00:00:00
Title: Kohtuasi C-177/12: Eelotsusetaotlus, mille on esitanud Cour de cassation du Grand-Duché de Luxembourg (Luksemburg) 17. aprillil 2012 — Caisse nationale des prestations familiales versus Salim Lachheb, Nadia Lachheb

7.7.2012   
            
            
               ET
            
            
               Euroopa Liidu Teataja
            
            
               C 200/6
            
         Eelotsusetaotlus, mille on esitanud Cour de cassation du Grand-Duché de Luxembourg (Luksemburg) 17. aprillil 2012 — Caisse nationale des prestations familiales versus Salim Lachheb, Nadia Lachheb
   (Kohtuasi C-177/12)
   2012/C 200/10
   Kohtumenetluse keel: prantsuse
   
      Eelotsusetaotluse esitanud kohus
   
   Cour de cassation du Grand-Duché de Luxembourg
   
      Põhikohtuasja pooled
   
   
      Kaebuse esitaja: Caisse nationale des prestations familiales
   
      Vastustajad: Salim Lachheb, Nadia Lachheb
   
      Eelotsuse küsimused
   
   
               1.
            
            
               Kas selline hüvitis, nagu on ette nähtud lapseraha käsitleva 21. detsembri 2007. aasta seadusega, kujutab endast perehüvitist nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (1) (nõukogu 2. detsembri 1996. aasta määrusega (EÜ) nr 118/97 (2) muudetud ja ajakohastatud redaktsioon) artikli 1 punkti u alapunkti i ja artikli 4 lõike 1 punkti h tähenduses?
            
         
               2.
            
            
               Juhul, kui esimesele küsimusele antav vastus on eitav, kas Euroopa Liidu toimimise lepingu artiklitega 18 ja 45 (varem Euroopa Ühenduse asutamislepingu artiklid 12 ja 39), nõukogu 15. oktoobri 1968. aasta määruse (EMÜ) nr 1612/68 töötajate liikumisvabaduse kohta ühenduse piires (3) artikliga 7 või määruse (EMÜ) nr 1408/71 artikliga 3 on vastuolus siseriiklik õigusnorm, nagu see, mida käsitletakse põhikohtuasjas, mille kohaselt peatatakse õigus saada sellist hüvitist, nagu see, mis on ette nähtud lapseraha käsitleva 21. detsembri 2007. aasta seadusega, asjaomases liikmesriigis töötavatele töötajatele, kes elavad koos oma pereliikmetega muus liikmesriigis, nende elukohaliikmesriigi õigusaktide alusel nende pere liikmetele ette nähtud perehüvitiste summa ulatuses, mida antakse esimese liikmesriigi õigusaktide alusel, kuivõrd siseriiklik õigusnorm kohustab kohaldama asjaomase hüvitise suhtes perehüvitiste kumuleerumise keelu eeskirju, mis on ette nähtud määruse (EMÜ) nr 1408/71 (4) artiklis 76, nõukogu 21. märtsi 1972. aasta määruse (EMÜ) nr 574/72, millega määratakse kindlaks määruse (EMÜ) nr 1408/71 […] rakendamise kord (määrusega nr 118/97 muudetud ja ajakohastatud redaktsioon) artiklis 10?
            
         
      (1)  EÜT L 140, lk 2.
   
      (2)  Nõukogu 2. detsembri 1996. aasta määrus (EÜ) nr 118/97, millega muudetakse ja ajakohastatakse määrust (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes ning määrust (EMÜ) nr 574/72, millega määratakse kindlaks määruse (EMÜ) nr 1408/71 rakendamise kord (EÜT L 28, lk 1).
   
      (3)  EÜT L 257, lk 2; ELT eriväljaanne 05/01, lk 15.
   
      (4)  Nõukogu 21. märtsi 1972. aasta määrus nr 574/72, millega määratakse kindlaks määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes rakendamise kord 1408/71 „Sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes” (EÜT L 74, lk 1).